CELEX: C2006/096/14
Language: hu
Date: 2006-04-22 00:00:00
Title: C-114/06. sz. ügy: Az Európai Közösségek Bizottsága által a Szlovák Köztársaság ellen  2006. február 27-én  benyújtott kereset

22.4.2006   
            
            
               HU
            
            
               Az Európai Unió Hivatalos Lapja
            
            
               C 96/8
            
         Az Európai Közösségek Bizottsága által a Szlovák Köztársaság ellen 2006. február 27-én benyújtott kereset
   (C-114/06. sz. ügy)
   (2006/C 96/14)
   Az eljárás nyelve: szlovák
   Az Európai Közösségek Bizottsága (képviselik: G. Zavvos és Tomáš Kukal, meghatalmazotti minőségben, kézbesítési cím: Luxembourg) 2006. február 27-én keresetet nyújtott be az Európai Közösségek Bíróságához a Szlovák Köztársaság ellen.
   A felperes keresetében azt kéri, hogy a Bíróság:
   
               1)
            
            
               állapítsa meg, hogy a Szlovák Köztársaság – mivel nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen a nagy sebességű transzeurópai vasúti rendszer kölcsönös átjárhatóságáról szóló, 1996. július 23-i 96/48/EK tanácsi irányelvnek (1), vagy legalábbis e rendelkezéseket a Bizottsággal nem közölte – nem teljesítette az irányelv rendelkezéseiből eredő kötelezettségeit.
            
         
               2)
            
            
               kötelezze a Szlovák Köztársaságot a költségek viselésére.
            
         Jogalapok és fontosabb érvek
   Az irányelv átültetéséhez szükséges rendelkezések elfogadásának határideje 2004. május 1-jén lejárt.
   
      (1)  HL L 235., 6. o.; magyar nyelvű különkiadás 13. fejezet, 17. kötet, 152. o.